اریتره

اریتره — آفریقا قیطعه‌سینین شرقین‌ده دؤولت. اریتره باشکندی (پایتختی) اسمره دور. ۴٬۴۰۱٬۰۰۹نفوسا صاحیب دیر. رسمی دیلی عرب دیلی ایله اینگیلیس دیلی دیر.Central Intelligence Agency - CIA - The World Factbook

 جوغرافییاسی 
شرقی آفریقانین قوزئین‌دا یئرلشه‌ن اؤلکه. غربده سودان، گونئی‌دا اتیوپی و گونئی-شرق‌ده جیبوتی ایله همسرحددیر. اؤلکه‌نین شرقی و قوزئی-شرقی قیرمیزی دنیزی ساحلی بویونجا اوزانیر. باشکندی آسمرهدیر.

 تاریخی 
اریتره ایتالیا طرفین‌دن ایشغال ائدیل‌دی و رسمی اولاراق ۱ ژانویه ۱۸۹۰-جی ایلده بۇ اؤلکه‌نین موستملکه‌سینه چئوریل‌دی. ایتالیا ایکینجی دونیا محاربه‌سین‌ده مغلوب اوْلدوق‌دان سوْنرا اریتره ۱۹۴۱-جی ایلده‌ن ۱۹۵۲-جی ایله قدر بیرلشمیش میلتلر تشکیلاتی-نین حمایه‌سینه وئریلمیش‌دیر. او زامان اؤلکه‌نین بایراغی بوتون رسمی دایره‌لرده دالغالانیردی. ۲ دسامبر ۱۹۵۰-جی ایلده بیرلشمیش میلتلر تشکیلاتی-نین قراری ایله اتیوپییا بیرلشدیریل‌دی. ۱۹۵۱-جی ایلده‌ن ۱۹۶۲-جی ایله قدر اتیوپینین موختار بؤلگه‌سی اولاراق قال‌دی. خالقین ناراحات‌لیغی بۇ قرارا قارشی آرت‌دی و اریتره ۳۰ ایل بویونجا اتیوپی حکومتینه قارشی دیره‌ن‌دی و بۇ دیرنیش ۱۹۹۱-جی ایلده بیت‌دی. ۱۹۹۳-جو ایلده بیرلشمیش میلتلر تشکیلاتی-نین قراری ایله اریتره موستقیل‌لیک الده ائتدی. اؤلکه چوخمدنیت‌لی و ایکیدین‌لی‌دیر. مۆعاصیر اریتره نین آدی ایلک دفعه ایتالیان ایشغال‌چیلاری طرفین‌دن ایستیفاده ائدیلمیش‌دیر.

 اهالی‌سی 
۶٬۲۳۳٬۶۸۲ نفر. اؤلکه‌ده یاشایانلارین ۵۵٪ تیگرینیا، ۳۰٪ تیگرئ، ۴٪ ساهو و دیگر ائتنیک قروپلاردیر.

 ایقتصادیاتی 
اریتره دا اهالینین اکثریتی (۸۵٪) اکینچی‌لیک و حئیواندارلیقلا مشغول‌دور. اهالینین اوچده ایکی‌سی اوتوراق و یاری-اوتوراق، قالانی کؤچری حیات سورور. اؤلکداخی‌لی هاسیلاتی ۵۵۰ میلیون دوللار اولاراق حساب‌لانیر. آدامباشینا دوشه‌ن میلّی گلیر ۱۵۰ دوللاردیر. اؤلکه‌نین ایقتصادی دورومو آغیردیر.

 تحصیل 
اریتره دا تحصیل بئشمرهه‌له‌لی‌دیر: آنا مکتب، ایبتدایی مکتب، ایلک مکتب، اورتا مکتب و بیلیم یوردو.
ایبتدایی، ایلک و اورتا مکتب‌ده تخمیناً ۲۴۵٫۰۰۰ مکتب‌لی تحصیل آلیر. تحصیلین شوعاری وطن، آنا دیلی‌دیر.

 مدنیتی 
بو اؤلکه تیجارت و آلوئر اۆچون دونیانین باغلانتی نقطه‌سی‌دیر. اریتره مدنیتین‌ده ایتالیان مدنیتینین ایزلرینی گؤرمک اولار. بۇ گون اؤلکه‌ده ایتالیان مطبخیندن فایدالانمیش کافه لر فعالیت گؤستریر.

 ایستینادلار 

 قایناق‌لار 

 گؤرونتولر 

بؤلمه:آفریقا اؤلکه‌لری
بؤلمه:اؤلکه‌لر
بؤلمه:عرب دیللی اؤلکه‌لر
بؤلمه:اریتریا
بؤلمه:آز توسعه ائتمیش اؤلکه‌لر
بؤلمه:آفریقا بیرلیگی اؤلکه‌لری